----

----

I Informacija

Taryba

----

BENDROJI POZICIJA (EB) Nr. 19/2005

Tarybos priimta 2005 m. vasario 17 d.

siekiant priimti m. ...... .. d. Europos Parlamento ir Tarybos reglamentą (EB) Nr. .../2005 dėl grynųjų pinigų, įvežamų į Bendriją ar išvežamų iš jos, kontrolės

(2005/C 144 E/01)

EUROPOS PARLAMENTAS IR EUROPOS SĄJUNGOS TARYBA,

atsižvelgdami į Europos bendrijos steigimo sutartį, ypač į jos 95 ir 135 straipsnius,

atsižvelgdami į Komisijos pasiūlymą (1),

atsižvelgdami į Europos ekonomikos ir socialinių reikalų komiteto nuomonę,

laikydamiesi Sutarties 251 straipsnyje nustatytos tvarkos (2),

kadangi:

PRIĖMĖ ŠĮ REGLAMENTĄ:

1 straipsnis

Tikslas

1.   Šis reglamentas papildo Direktyvos 91/308/EEB nuostatas dėl sandorių, vykdomų per finansų bei kredito įstaigas, ir tam tikra profesine veikla užsiimančius asmenis, nustatydamas suderintas kompetentingų institucijų atliekamos į Bendriją įvežamų ar iš jos išvežamų grynųjų pinigų kontrolės taisykles.

2.   Šis reglamentas neužkerta kelio taikyti nacionalines grynųjų pinigų gabenimo Bendrijos viduje kontrolės priemones, kai tokių priemonių imamasi pagal Sutarties 58 straipsnį.

2 straipsnis

Sąvokų apibrėžimai

Šiame reglamente:

3 straipsnis

Prievolė deklaruoti

1.   Bet kuris fizinis asmuo, atvykstantis į Bendriją ar išvykstantis iš jos ir gabenantis grynuosius pinigus, kurių vertė ne mažesnė kaip 10 000 EUR, deklaruoja tą pinigų sumą pagal šį reglamentą valstybės narės, per kurią jis atvyksta į Bendriją ar išvyksta iš jos, kompetentingai institucijai. Prievolė deklaruoti laikoma neįvykdyta, jeigu pateikta informacija yra neteisinga ar neišsami.

2.   Deklaracijoje, nurodytoje 1 dalyje, turi būti nurodyti duomenys apie:

3.   Informacija pateikiama raštu, žodžiu arba elektroniniu būdu, atsižvelgiant į tai, kaip yra nustačiusi 1 dalyje nurodyta valstybė narė. Tačiau, jeigu deklarantas to pageidauja, jam leidžiama pateikti informaciją raštu. Jei pateikiama rašytinė deklaracija, deklarantui pageidaujant jam išduodama patvirtinta jos kopija.

4 straipsnis

Kompetentingų institucijų įgaliojimai

1.   Siekiant patikrinti, kaip vykdoma 3 straipsnyje nustatyta prievolė deklaruoti, kompetentingų institucijų pareigūnai įgaliojami, remiantis nacionalinės teisės aktuose nustatytomis sąlygomis, tikrinti fizinius asmenis, jų bagažą ir jų naudojamas transporto priemones.

2.   Neįvykdžius 3 straipsnyje nustatytos prievolės deklaruoti, grynieji pinigai gali būti sulaikyti administraciniu sprendimu, remiantis nacionalinės teisės aktuose nustatytomis sąlygomis.

5 straipsnis

Informacijos registravimas ir apdorojimas

1.   Informaciją, gautą pagal 3 ir (arba) 4 straipsnius, registruoja ir apdoroja 3 straipsnio 1 dalyje nurodytos valstybės narės kompetentinga institucija, ir ji turi būti prieinama tos valstybės narės institucijoms, nurodytoms Direktyvos 91/308/EEB 6 straipsnio 1 dalyje.

2.   Jeigu atlikus 4 straipsnyje nurodytą tikrinimą paaiškėja, kad fizinis asmuo atvyksta į Bendriją ar išvyksta iš jos gabendamas grynųjų pinigų sumas, kurios yra mažesnės už 3 straipsnyje nustatytą ribą, tačiau esama neteisėtos veiklos, susijusios su grynųjų pinigų gabenimu, požymių, kaip nurodyta Direktyvoje 91/308/EEB, 3 straipsnio 1 dalyje nurodytos valstybės narės kompetentinga institucija gali registruoti ir apdoroti taip pat ir tą informaciją, to asmens pilną vardą ir pavardę, gimimo datą ir vietą, pilietybę bei duomenis apie jo panaudotą transporto priemonę, ir gali būti suteikta prieiga prie visų šių duomenų tos valstybės narės institucijoms, nurodytoms Direktyvos 91/308/EEB 6 straipsnio 1 dalyje.

6 straipsnis

Keitimasis informacija

1.   Esant požymių, kad grynųjų pinigų sumos sietinos su kokia nors neteisėta veikla, susijusia su grynųjų pinigų gabenimu, kaip nurodyta Direktyvoje 91/308/EEB, informacija, gauta iš 3 straipsnyje numatytos deklaracijos arba atlikus 4 straipsnyje numatytą tikrinimą, gali būti perduodama kompetentingoms institucijoms kitose valstybėse narėse.

Reglamentas (EB) Nr. 515/97 taikomas mutatis mutandis.

2.   Esant požymių, kad grynųjų pinigų sumos sietinos su pajamomis, gautomis iš sukčiavimo ar bet kurios kitos neteisėtos veiklos, darančios žalą Bendrijos finansiniams interesams, informacija taip pat perduodama ir Komisijai.

7 straipsnis

Keitimasis informacija su trečiosiomis šalimis

Teikdamos administracinę tarpusavio pagalbą, pagal šį reglamentą gautą informaciją valstybės narės arba Komisija gali perduoti trečiajai šaliai, gavus kompetentingų institucijų, kurios gavo informaciją pagal 3 ir (arba) 4 straipsnį, sutikimą ir laikantis atitinkamų nacionalinių ir Bendrijos teisės aktų nuostatų dėl asmens duomenų perdavimo trečiosioms šalims. Valstybės narės informuoja Komisiją apie tokį keitimąsi informacija tuo atveju, kai jis tiesiogiai susijęs su šio reglamento įgyvendinimu.

8 straipsnis

Sankcijos

1.   Kiekviena valstybė narė nustato sankcijas, taikytinas tuo atveju, kai nevykdoma 3 straipsnyje nustatyta prievolė deklaruoti. Tokios sankcijos turi būti veiksmingos, proporcingos ir atgrasančios.

2.   Valstybės narės ne vėliau kaip iki (5) informuoja Komisiją apie sankcijas, taikytinas 3 straipsnyje nustatytos prievolės deklaruoti nevykdymo atvejais.

9 straipsnis

Įvertinimas

Praėjus ketveriems metams nuo šio reglamento įsigaliojimo, Komisija pateikia Europos Parlamentui ir Tarybai ataskaitą apie jo taikymą.

10 straipsnis

Įsigaliojimas

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

Jis taikomas nuo (6).

Šis reglamentas yra privalomas visas ir tiesiogiai taikomas visose valstybėse narėse.

Priimta Briuselyje,

Europos Parlamento vardu

Pirmininkas

...

Tarybos vardu

Pirmininkas

...

----

(1)OL C 227 E, 2002 9 24, p. 574.

(2)  2003 m. gegužės 15 d. Europos Parlamento nuomonė (OL C 67 E, 2004 3 17, p. 259), 2005 m. vasario 17 d. Tarybos bendroji pozicija ir .... Europos Parlamento pozicija (dar nepaskelbta Oficialiajame leidinyje).

(3)OL L 166, 1991 6 28, p. 77. Direktyva su pakeitimais, padarytais Europos Parlamento ir Tarybos direktyva 2001/97/EB (OL L 344, 2001 12 28, p. 76).

(4)OL L 82, 1997 3 22, p. 1. Reglamentas su pakeitimais, padarytais Reglamentu (EB) Nr. 807/2003 (OL L 122, 2003 5 16, p. 36).

(5)  18 mėnesių nuo šio reglamento įsigaliojimo dienos.

(6)  18 mėnesių nuo šio reglamento įsigaliojimo dienos.

----

TARYBOS MOTYVŲ IŠDĖSTYMAS

I.   ĮŽANGA

2002 m. birželio 25 d. Komisija pateikė Tarybai Pranešimą apie tarptautinio grynųjų pinigų judėjimo kontrolę bei Sutarties 135 straipsniu pagrįstą pasiūlymą dėl Europos Parlamento ir Tarybos reglamento dėl pinigų plovimo prevencijos bendradarbiaujant muitinėms (1) (2).

Europos Parlamentas savo nuomonę pateikė pirmuoju svarstymu 2003 m. gegužės 15 d. (3), priimdamas 23 pasiūlymo pakeitimus.

Komisija 2003 m. liepos 3 d. Tarybai pateikė iš dalies pakeistą pasiūlymą dėl pirmiau minėto klausimo (4).

2005 m. vasario 17 d. Taryba priėmė bendrąją poziciją pagal Sutarties 251 straipsnio 2 dalį.

II.   TIKSLAS

Pasiūlymo tikslas — fiziniams asmenims įvesti prievolę deklaruoti konkrečią ribą viršijančius įvežamus ir išvežamus grynuosius pinigus prie ES išorės sienų. Be to, pasiūlymu siekiama sustiprinti grynųjų pinigų judėjimo kontrolę pasienyje ir pagerinti atitinkamų institucijų keitimąsi informacija tarpusavyje.

III.   BENDROSIOS POZICIJOS ANALIZĖ

1.   Bendroji dalis

Tarybos bendrosios pozicijos, remiantis Komisijos pasiūlymu, tikslas — įvesti suderintą grynųjų pinigų judėjimo kontrolę pasienyje, taip papildant Direktyvą 91/308/EEB (5) ir užtikrinant tinkamą vidaus rinkos veikimą, panaikinus esamus nacionalinės teisės aktų skirtumus.

2.   Išsami Tarybos pozicija

Tarybos pozicija dėl Europos Parlamento priimtų pakeitimų yra tokia:

a)   Teisinis pagrindas

Remdamasi Europos Parlamento nuomone (2 pakeitimas), Taryba pasiūlymo teisinį pagrindą papildė 95 straipsniu. Taryba mano, kad pagrindinė reglamento projekto savybė turėtų būti ne pinigų plovimo prevencija (kuriai reikėtų kitokio teisinio pagrindo), bet suderintos grynųjų pinigų judėjimo kontrolės pasienyje įvedimas, kurio tinkamas teisinis pagrindas yra Sutarties 95 straipsnis, reglamentuojantis valstybių narių įstatymų ir kitų teisės aktų suderinimą dėl vidaus rinkos veikimo.

b)   Pakeitimas direktyva

Taryba negalėjo priimti EP pakeitimų, susijusių su pasiūlymo pakeitimu direktyva (1, 8, 9, 18, 20, 21, 22, 23 pakeitimai), manydama, kad per palyginti trumpą laikotarpį teisės aktus pakankamai suderinti galima tik reglamentu, kuris yra visuotinai taikomas, privalomas visas ir tiesiogiai taikomas visose valstybėse narėse.

c)   Privalomas deklaravimas

Bendrojoje pozicijoje Taryba parėmė Komisijos pasiūlymą dėl privalomo deklaravimo sistemos. Taryba nepritarė sumanymui valstybėms narėms leisti pasirinkti vieną iš sistemų — deklaravimo arba pranešimo, kaip siūlė Europos Parlamentas (2, 3, 4, 5, 6, 7, 8, 12, 14, 18, 19 pakeitimai). Toks vienos iš dviejų sistemų pasirinkimas prieštarautų vienodam pasiūlytų priemonių taikymui visoje Bendrijoje. Tačiau Taryba suteikė tam tikro lankstumo, valstybėms narėms leisdama pasirinkti įvedant prievolę deklaruoti — raštu, žodžiu ar elektronine forma. Todėl Taryba sutiko išbraukti pasiūlymo priede esantį deklaracijos blanką ir įtraukti nuostatą dėl informacijos, kuri turi būti teikiama raštiškomis, žodinėmis ar elektroninėmis deklaracijomis (taip pat žr. toliau išdėstytą 3 dalies b punktą).

d)   Deklaravimo riba

Taryba pasirinko 10 000 EUR ribą, kuri yra mažesnė nei Komisijos pasiūlyme ir Europos Parlamento nuomonėje (3, 7 pakeitimai) numatytos ribos. Mažesnė riba nustatoma todėl, kad daugelio valstybių narių teisės aktai šiuo metu numato gerokai mažesnes ribas ir kad dėl iš pradžių pasiūlytos ribos (15 000 EUR) tose valstybėse narėse smarkiai sumažėtų kontrolės lygis.

Be to, mažesnės ribos nustatymas aiškiai tarptautiniu lygmeniu parodo Tarybos pasiryžimą patvirtinti priemones grynųjų pinigų judėjimui stebėti, visoje Bendrijoje nustatant griežtą ir vienodą ribą, kurią į Bendriją atvykstantiems ar iš jos išvykstantiems keliautojams būtų lengva taikyti ir aiškiai atpažinti.

e)   Kompetentingų institucijų įgaliojimai

Dėl kompetentingų institucijų įgaliojimų Taryba sutiko su Europos Parlamentu (10 ir 17 pakeitimai), kad ši nuostata turėtų būti pateikiama kitokiame kontekste, ir todėl perkėlė ją į straipsnį, einantį po nuostatos dėl deklaravimo prievolės. Dėl šios nuostatos turinio Taryba mano, kad įgaliojimai nacionalinėms institucijoms turėtų būti suteikiami pagal nacionalinės teisės aktuose nustatytas sąlygas. Be to, nacionalinėms institucijoms taip pat turėtų būti suteikti įgaliojimai kontroliuoti transporto priemones, siekiant patikrinti, kaip laikomasi deklaravimo prievolės. Tačiau Taryba nepaliko maksimalaus trijų dienų laikotarpio, taikomo sulaikant grynuosius pinigus, kaip numatyta pasiūlyme ir kuriam pritarta 11 pakeitime, manydama, kad dėl tokio apribojimo laiko atžvilgiu institucijos negalės pakankamai lanksčiai kontroliuoti ir atlikti vėlesnį tyrimą, siekdamos nustatyti, ar konkrečiu atveju reikia pradėti baudžiamąjį procesą.

f)   „Grynųjų pinigų“ sąvokos apibrėžimas

Finansinių veiksmų, nukreiptų prieš pinigų plovimą, darbo grupė (FATF) 2004 m. spalio 22 d. priėmė IX specialią rekomendaciją dėl grynųjų pinigų kurjerių. Šioje rekomendacijoje, dėl kurios buvo susitarta tarptautiniu lygmeniu, esantį „grynųjų pinigų“ sąvokos apibrėžimą Taryba įtraukė į šį reglamento projektą, siekdama užtikrinti, kad Bendrijos ir tarptautiniu lygmeniu būtų kiek įmanoma daugiau suderintos taisyklės. Kaip prašoma 13 pakeitime, tekste praplečiamas „grynųjų pinigų“ sąvokos apibrėžimas siekiant, kad jis apimtų daugiau čekių rūšių nei siūlyta iš pradžių.

g)   Keitimasis informacija

Taryba paaiškino ir pertvarkė nuostatas dėl institucijų keitimosi informacija tarpusavyje (15 pakeitimas):

h)   Bendra duomenų bazė

Taryba nesutiko su sumanymu gautą informaciją perduoti į bendrai valstybių narių administruojamą Europos policijos biuro (Europol) sukurtą duomenų bazę (16 pakeitimas). Taryba mano, kad reglamento projekto teisinis pagrindas tokiai nuostatai nebūtų taikomas.

i)   Komisijos pranešimas

Bendrojoje pozicijoje Taryba sutiko su 22 pakeitimo sumanymu ir įtraukė nuostatą, pagal kurią praėjus ketveriems metams nuo reglamento įsigaliojimo Komisija Europos Parlamentui ir Tarybai turi pateikti pranešimą.

3.   Nauji Tarybos pasiūlyti dalykai

Be klausimų, kuriais Europos Parlamentas pateikė savo nuomonę ir kurie buvo pirmiau apsvarstyti Tarybos bendrojoje pozicijoje, Taryba į pasiūlymą įtraukė šiuos naujus dalykus:

a)   Reglamento taikymo sritis

Grynųjų pinigų vidaus kontrolė Bendrijoje gali būti išlaikoma, kai šios priemonės atitinka Sutarties nuostatas.

Be to, Taryba patikslino reglamento geografinę apimtį, manydama, kad siekiant užtikrinti skaidrumą keliautojams ir kad kompetentingos institucijos galėtų lengviau taikyti reglamentą, grynųjų pinigų judėjimas turėtų būti kontroliuojamas fiziniam asmeniui atvykstant į Bendrijos teritoriją ar iš jos išvykstant. Šiuo sprendimu taip pat būtų užtikrinta, kad Direktyva 91/308/EEB ir šio reglamento projektas būtų analogiškai geografiškai taikomi.

b)   Deklaracijos blankas

Taryba nepriėmė Komisijos pasiūlyto bendro deklaracijos blanko. Vietoj to, Taryba buvo labiau linkusi tiksliai apibrėžti duomenis, kurie turi būti pateikiami deklaracijoje. Tuo siekiama kuo labiau sumažinti kompetentingų institucijų administracinę naštą, joms renkant informaciją iš keliautojų, tuo pat metu užtikrinant, kad būtų surinkta būtiniausia informacija apie grynųjų pinigų judėjimą, o vėliau ja būtų galima keistis su kitomis institucijomis.

c)   Raštiškos deklaracijos kopija

Raštiškos deklaracijos atveju Taryba įtraukė nuostatą, užtikrinančią deklaranto teisę, jam paprašius, gauti patvirtintą deklaracijos kopiją.

d)   Nuobaudos

Taryba supaprastino nuostatą dėl nuobaudų, ją suderindama su panašiomis panašių teisės aktų nuostatomis (6). Todėl valstybės narės turėtų įvesti veiksmingas, atgrasančias ir proporcingas nuobaudas už prievolės deklaruoti grynuosius pinigus, kertant Bendrijos išorės sienas, pažeidimus. Taryba sutiko su 19 pakeitimu dėl termino, per kurį Komisijai pranešama apie taikomas nuobaudas, pratęsimo. Nustatytas 18 mėnesių nuo reglamento įsigaliojimo laikotarpis.

IV.   IŠVADA

Tarybos bendrojoje pozicijoje remiamas siūlomo reglamento tikslas — įvesti suderintą grynųjų pinigų judėjimo kontrolę pasienyje ir sustiprinti kompetentingų institucijų bendradarbiavimą. Kadangi iškyla pavojus, kad dėl sustiprintos kontrolės finansų srityje taikymo, priėmus Direktyvą 91/308/EEB, padidės grynųjų pinigų judėjimas neteisėtais tikslais, Bendrija pabrėžia savo įsipareigojimą kovoti su neteisėtu grynųjų pinigų judėjimu, fiziniams asmenims įvesdama prievolę prie Bendrijos sienų deklaruoti įvežamus ir išvežamus grynuosius pinigus, kurių suma viršija 10 000 EUR ribą, tuo pat metu vengdama galimo neigiamo poveikio vidaus rinkos veikimui, šias priemones taikant suderintai pagal reglamentą visoje Bendrijoje.

----

(1)OL C 227 E, 2002 9 24, p. 574.

(2)  COM(2002) 328 galutinis.

(3)OL C 67 E, 2004 3 17, p. 259.

(4)  Dok. 11151/03 UD 67 EF 35 ECOFIN 203 CRIMORG 51 CODEC 948.

(5)  1991 m. birželio 10 d. Tarybos direktyva 91/308/EEB dėl finansų sistemos apsaugos nuo jos panaudojimo pinigų plovimui (OL L 166, 1991 6 28, p. 77).

(6)  Plg., pvz., 2003 m. liepos 22 d. Tarybos reglamento (EB) Nr.1383/2003 dėl muitinės veiksmų, atliekamų su prekėmis, kurios, kaip įtariama, pagamintos pažeidžiant tam tikras intelektinės nuosavybės teises, ir priemonių, kurių turi būti imamasi prekių atžvilgiu nustačius, kad jos pagamintos pažeidžiant tokias teises, 18 straipsnį (OL L 196, 2003 8 2, p. 7).

----

----

BENDROJI POZICIJA (EB) Nr. 20/2005

Tarybos priimta 2005 m. kovo 7 d.

dėl ... m. ..... d. Europos Parlamento ir Tarybos direktyvos 2005/.../EB dėl kompiuterinių išradimų patentabilumo priėmimo

(2005/C 144 E/02)

EUROPOS PARLAMENTAS IR EUROPOS SĄJUNGOS TARYBA,

atsižvelgdami į Europos bendrijos steigimo sutartį, ypač į jos 95 straipsnį,

atsižvelgdami į Komisijos pasiūlymą,

atsižvelgdami į Europos ekonomikos ir socialinių reikalų komiteto nuomonę (1),

laikydamiesi Sutarties 251 straipsnyje nustatytos tvarkos (2),

kadangi:

PRIĖMĖ ŠIĄ DIREKTYVĄ:

1 straipsnis

Taikymo sritis

Šia direktyva nustatomos kompiuterinių išradimų patentabilumo taisykles.

2 straipsnis

Sąvokų apibrėžimai

Šioje direktyvoje taikomi tokie sąvokų apibrėžimai:

3 straipsnis

Patentabilumo sąlygos

Tam, kad būtų patentabilus, kompiuterinis išradimas privalo turėti pramoninį pritaikomumą, privalo būti naujas ir išradimo lygio. Tam, kad būtų išradimo lygio, kompiuterinis išradimas privalo atlikti techninį įnašą.

4 straipsnis

Patentabilumo išimtys

1.   Pati kompiuterių programa negali būti patentabilus išradimas.

2.   Kompiuterinis išradimas nėra laikomas techniniu įnašu vien todėl, kad jam išrasti būtina naudoti kompiuterį, tinklą ar kitą programuojamąją įrangą. Atitinkamai kompiuteriniai išradimai, kurie yra pateikiami kaip išeities programų tekstai, kaip sukompiliuoti programų tekstai arba bet kuria kita forma, kuria įgyvendina verslo, matematinius ar kitokius metodus ir nedaro jokio techninio poveikio, išskyrus įprastinę programos ir kompiuterio, tinklo ar kitos programuojamosios įrangos, kurioje ji veikia, fizinę sąveiką, nėra patentabilūs.

5 straipsnis

Išradimo apibrėžties forma

1.   Valstybės narės užtikrina, kad kompiuterinį išradimą būtų galima apibrėžti kaip produktą, kuris yra programuojamasis kompiuteris, programuojamasis kompiuterinis tinklas ar kita programuojamoji įranga, arba kaip procesas, vykdomas tokiu kompiuteriu, kompiuteriniu tinklu arba įranga, naudojant programinę įrangą.

2.   Pačiai kompiuterių programai arba nešikliui skirta apibrėžtis neleistina, nebent ta programa, pakrauta ir vykdoma kompiuteryje, programuojamame kompiuteriniame tinkle ar kitoje programuojamoje įrangoje, įgyvendina produktą arba procesą, reikalaujamus toje pačioje patentinėje paraiškoje remiantis 1 dalimi.

6 straipsnis

Ryšys su Direktyva 91/250/EEB

Už išradimus, kuriems taikoma ši direktyva, išduodamų patentų suteikiamos teisės neturi poveikio veiksmams, kurie leidžiami pagal Direktyvos 91/250/EEB 5 ir 6 straipsnius, visų pirma nuostatas dėl dekompiliavimo ir suderinamumo.

7 straipsnis

Stebėsena

Komisija stebi kompiuterinių išradimų poveikį inovacijoms ir konkurencijai Europoje ir tarptautiniu mastu bei poveikį Bendrijos įmonėms, ypač mažosioms ir vidutinėms įmonėms, atviro kodo bendruomenei ir elektroninei komercijai.

8 straipsnis

Pranešimas apie direktyvos rezultatus

Komisija per (5) pateikia Europos Parlamentui ir Tarybai pranešimą apie:

9 straipsnis

Poveikio persvarstymas

Atsižvelgdama į stebėseną, vykdomą pagal 7 straipsnį, ir pranešimą, kuris turi būti parengtas pagal 8 straipsnį, Komisija persvarsto šios direktyvos poveikį ir prireikus teikia Europos Parlamentui ir Tarybai pasiūlymus dėl jos keitimo.

10 straipsnis

Įgyvendinimas

1.   Valstybės narės priima įstatymus ir kitus teisės aktus, kurie, įsigalioję (6), įgyvendina šią direktyvą. Jos nedelsdamos apie tai praneša Komisijai.

Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

2.   Valstybės narės pateikia Komisijai šios direktyvos taikymo srityje priimtų nacionalinės teisės nuostatų tekstus.

11 straipsnis

Įsigaliojimas

Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

12 straipsnis

Adresatai

Ši direktyva skirta valstybėms narėms.

Priimta Briuselyje,

Europos Parlamento vardu

Pirmininkas

...

Tarybos vardu

Pirmininkas

...

----

(1)OL C 61, 2003 3 14, p. 154.

(2)  2003 m. rugsėjo 24 d. Europos Parlamento nuomonė (OL C 77 E, 2004 3 26, p.230), 2005 m. kovo 7 d. Tarybos bendroji pozicija ir ... Europos Parlamento pozicija (dar nepaskelbta Oficialiajame leidinyje).

(3)OL L 336, 1994 12 23, p. 1.

(4)OL L 122, 1991 5 17, p. 42. Direktyva su pakeitimais, padarytais Direktyva 93/98/EEB (OL L 290, 1993 11 24, p. 9).

(5)  5 metus nuo šios direktyvos įsigaliojimo dienos.

(6)  Per 2 metus nuo šios direktyvos įsigaliojimo dienos.

----

TARYBOS ARGUMENTŲ PRANEŠIMAS

I.   ĮŽANGA

II.   TIKSLAS

III.   BENDROJI POZICIJA

Konstatuojamosios dalys

Straipsniai

1 straipsnis (Taikymo sritis)

2 straipsnis (Sąvokų apibrėžimai)

Komisijos pasiūlymo 3 straipsnis (Su kompiuteriais susiję išradimai kaip technologijos sritis)

3 straipsnis (Komisijos pasiūlymo 4 straipsnis) (Patentabilumo sąlygos)

4 straipsnis (Patentabilumo išimtys)

5 straipsnis (Išradimo apibrėžties forma)

6 straipsnis (Ryšys su Direktyva 91/250 EEB)

7 straipsnis (Stebėsena)

8 straipsnis (Pranešimas apie direktyvos rezultatus)

Tarybos bendrosios pozicijos 9 straipsnis (Poveikio įvertinimas)

10 straipsnis (Komisijos pasiūlymo 9 straipsnis) (Įgyvendinimas)

11 straipsnis (Įsigaliojimas) ir 12 straipsnis (Adresatai) (Komisijos pasiūlymo 10 ir 11 straipsniai)

IV.   EUROPOS PARLAMENTO PAKEITIMAI, KURIE NEBUVO PRIIMTI

V.   IŠVADOS

----

(1)OL C 151 E, 2002 6 25, p. 129.

(2)OL C 61, 2003 3 14, p. 154.

(3)OL C 77 E, 2004 3 26, p. 230.

----

----

BENDROJI POZICIJA (EB) Nr. 21/2005

Tarybos priimta 2005 m. kovo 8 d.

siekiant priimti .. m. d. Europos Parlamento ir Tarybos reglamentą (EB) Nr. .../2005 dėl ketvirtinių nefinansinių sąskaitų rengimo pagal institucinius sektorius

(2005/C 144 E/03)

EUROPOS PARLAMENTAS IR EUROPOS SĄJUNGOS TARYBA,

atsižvelgdami į Europos bendrijos steigimo sutartį ir ypač į jos 285 straipsnio 1 dalį,

atsižvelgdami į Komisijos pasiūlymą,

atsižvelgdami į Europos centrinio banko nuomonę (1),

laikydamiesi Sutarties 251 straipsnyje nustatytos tvarkos (2),

kadangi:

PRIĖMĖ ŠĮ REGLAMENTĄ:

1 straipsnis

Tikslas

Šiuo reglamentu numatoma bendra valstybių narių įnašų į Europos ketvirtinių nefinansinių sąskaitų rengimą pagal institucinius sektorius sistema.

2 straipsnis

Ketvirtinių nefinansinių sąskaitų pagal institucinius sektorius perdavimas

1.   Valstybės narės perduoda Komisijai ketvirtines nefinansines sąskaitas pagal institucinius sektorius kaip nurodyta priede, išskyrus, pirmą kartą, P.1, P.2, D.42, D.43, D.44, D.45 ir B.4G rodiklių duomenis.

2.   Atitinkamai P.1, P.2, D.42, D.43, D.44, D.45 ir B.4G rodiklių duomenų perdavimo tvarkaraštis ir bet koks sprendimas reikalauti priede išvardytų sandorių suskirstymo pagal analogiškus sektorius priimami laikantis 8 straipsnio 2 dalyje nurodytos tvarkos. Prieš priimant tokį sprendimą, Komisija pagal 9 straipsnį praneša Europos Parlamentui ir Tarybai apie šio reglamento įgyvendinimą.

3.   1 dalyje nurodyti ketvirčio duomenys perduodami Komisijai ne vėliau kaip per 90 kalendorinių dienų pasibaigus ketvirčiui, kurio duomenys pateikiami. Po šio reglamento įsigaliojimo pereinamuoju trejų metų laikotarpiu 1 dalyje nurodyti ketvirčio duomenys pateikiami Komisijai ne vėliau kaip per 95 kalendorines dienas pasibaigus ketvirčiui, kurio duomenys pateikiami. Bet koks ankstesnių ketvirčių duomenų patikslinimas perduodamas tuo pačiu metu.

4.   3 dalyje nurodytas perdavimo laikas gali būti koreguojamas laikantis 8 straipsnio 2 dalyje nurodytos tvarkos daugiausiai penkiomis dienomis.

5.   Pirmasis ketvirtinių duomenų perdavimas yra susijęs su 2005 m. trečiojo ketvirčio duomenimis. Valstybės narės pateikia šiuos duomenis ne vėliau kaip iki 2006 m. sausio 3 d. Šis pirmasis perdavimas apima ankstesnius duomenis už ketvirčius nuo 1999 m. pirmojo ketvirčio.

3 straipsnis

Pranešimo reikalavimai

1.   Visos valstybės narės perduoda priede nurodytus kitų šalių sektoriaus (S.2) ir valdžios sektoriaus (S.13) duomenis. Valstybė narė, kurios bendrasis vidaus produktas esamomis kainomis paprastai sudaro daugiau kaip 1 % atitinkamo Bendrijos bendrojo vidaus produkto, perduoda priede nurodytus visų institucinių sektorių duomenis.

2.   Komisija, remdamasi valstybių narių pateiktų paskutiniųjų trejų metų metinių duomenų aritmetiniu vidurkiu, kaip nurodyta 1 dalyje, nustato viso Bendrijos bendrojo vidaus produkto esamomis kainomis procentą, kurį valstybės narės bendrasis vidaus produktas paprastai sudaro.

3.   1 dalyje nurodyta Bendrijos bendrosios sumos (1 %) dalis gali būti koreguojama laikantis 8 straipsnio 2 dalyje nurodytos tvarkos.

4.   Jei reikia iš esmės pakeisti nacionalines statistikos sistemas, Komisija gali sutikti su nuostatomis, leidžiančiomis nukrypti nuo šio reglamento. Tokios leidžiančios nukrypti nuostatos galioja ne ilgiau kaip trejus metus nuo šio reglamento ar įgyvendinimo priemonių, patvirtintų laikantis 8 straipsnio 2 dalyje nurodytos tvarkos, įsigaliojimo datos.

4 straipsnis

Apibrėžimai ir standartai

Standartai, apibrėžimai, klasifikacijos ir apskaitos taisyklės, susiję su pagal šį reglamentą perduodamais duomenimis, yra nustatyti Reglamente (EB) Nr. 2223/96 (toliau — ESS Reglamentas).

5 straipsnis

Duomenų šaltiniai ir nuoseklumo reikalavimai

1.   Valstybės narės rengia šiuo reglamentu reikalaujamą informaciją naudodamos visus jų manymu svarbius šaltinius, pirmenybę teikdamos tiesioginei informacijai, pavyzdžiui, administraciniams šaltiniams ar įmonių ir namų ūkių tyrimams.

Kai tokios tiesioginės informacijos gauti neįmanoma, ypač ankstesnių duomenų, reikalaujamų pagal 2 straipsnio 5 dalį, atveju, gali būti perduodami tinkamiausi apytikriai apskaičiavimai.

2.   Duomenys, kuriuos valstybės narės perduoda pagal šio reglamento nuostatas, turi atitikti valdžios sektoriaus ketvirčio nefinansines sąskaitas ir pagrindinius visos ekonomikos suvestinius ketvirčio duomenis, perduodamus Komisijai pagal ESS Reglamento duomenų perdavimo programą.

3.   Ketvirčio duomenys, kuriuos valstybės narės perduoda pagal šio reglamento nuostatas, derinami su atitinkamais metiniais duomenimis, perduodamais pagal ESS Reglamento duomenų perdavimo programą.

6 straipsnis

Kokybės standartai ir pranešimai

1.   Valstybės narės imasi visų būtinų priemonių užtikrinti, kad ilgainiui perduodamų duomenų kokybė gerėtų ir atitiktų bendrus kokybės standartus, kurie turi būti apibrėžti laikantis 8 straipsnio 2 dalyje nurodytos tvarkos.

2.   Per vienerius metus nuo pirmojo duomenų perdavimo valstybės narės pateikia Komisijai atnaujintą naudotų šaltinių, metodų ir statistinių procedūrų aprašymą.

3.   Apie pagrindinius metodinius arba kitus pakeitimus, kurie galėtų įtakoti perduodamus duomenis, valstybės narės Komisijai praneša ne vėliau kaip per tris mėnesius nuo tokio pakeitimo įsigaliojimo.

7 straipsnis

Įgyvendinimo priemonės

Įgyvendinimo priemonės nustatomos laikantis 8 straipsnio 2 dalyje nurodytos tvarkos. Šios priemonės apima:

8 straipsnis

Procedūra komitete

1.   Komisijai padeda Statistikos programų komitetas.

2.   Kai daroma nuoroda į šią dalį, taikomi Sprendimo 1999/468/EB 5 ir 7 straipsniai, atsižvelgiant į jo 8 straipsnio nuostatas.

Sprendimo 1999/468/EB 5 straipsnio 6 dalyje nurodytas laikotarpis yra trys mėnesiai.

3.   Komitetas priima savo darbo tvarkos taisykles.

9 straipsnis

Pranešimas apie įgyvendinimą

Per penkerius metus nuo šio reglamento įsigaliojimo Komisija pateikia Europos Parlamentui ir Tarybai pranešimą apie jo įgyvendinimą.

Visų pirma šiame pranešime:

10 straipsnis

Įsigaliojimas

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje dienos.

Šis reglamentas yra privalomas visas ir tiesiogiai taikomas visose valstybėse narėse.

Priimta Briuselyje,

Europos Parlamento vardu

Pirmininkas

...

Tarybos vardu

Pirmininkas

...

----

(1)OL C 42, 2004 2 18, p. 23.

(2)  2004 m. kovo 30 d. Europos Parlamento nuomonė (OL C 103 E, 2004 4 29, p. 141), 2005 m. kovo 8 d. Tarybos bendroji pozicija ir ..... Europos Parlamento pozicija (dar nepaskelbta Oficialiajame leidinyje).

(3)OL L 310, 1996 11 30, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 1267/2003 (OL L 180, 2003 7 18, p. 1).

(4)OL L 52, 1997 2 22, p. 1. Reglamentas su pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).

(5)OL L 184, 1999 7 17, p. 23

(6)OL L 181, 1989 6 28, p. 47.

(7)OL L 59, 1991 3 6, p. 19

----

PRIEDAS

Duomenų perdavimas

----

TARYBOS ARGUMENTŲ PRANEŠIMAS

I.   ĮŽANGA

II.   TIKSLAS

III.   BENDROJI POZICIJA

Konstatuojamosios dalys

Straipsniai

1 straipsnis (Tikslas)

2 straipsnis (Ketvirtinių nefinansinių sąskaitų pagal institucinius sektorius perdavimas)

3 (Pareigos pranešti), 4 (Sąvokų apibrėžimai ir standartai), 5 (Duomenų šaltiniai ir nuoseklumo reikalavimai), 6 (Kokybės standartai ir pranešimai), 7 (Įgyvendinimo priemonės) straipsniai, 8 (Komitetas), 9 (Pranešimas apie įgyvendinimą) ir 10 (Įsigaliojimas) straipsniai

IV.   EUROPOS PARLAMENTO PAKEITIMAI, KURIE NEBUVO PRIIMTI

V.   IŠVADOS

----

(1)  KOM(2003) 0789 galutinis.

(2)OL C 42, 2004 2 18, p. 23.

(3)OL C 103 E, 2004 4 29, p. 141.

----

----

BENDROJI POZICIJA (EB) Nr. 22/2005

Tarybos priimta 2005 m. balandžio 4 d.

siekiant priimti m. ....... d. Europos Parlamento ir Tarybos direktyvą 2005/.../EB, dvidešimt antrą kartą iš dalies keičiančią Tarybos direktyvą 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų (ftalatų žaisluose ir vaikų priežiūros prekėse) pardavimo ir naudojimo apribojimais, suderinimo

(2005/C 144 E/04)

EUROPOS PARLAMENTAS IR EUROPOS SĄJUNGOS TARYBA,

atsižvelgdami į Europos bendrijos steigimo sutartį, ypač į jos 95 straipsnį,

atsižvelgdami į Komisijos pasiūlymą (1),

atsižvelgdami į Europos ekonomikos ir socialinių reikalų komiteto nuomonę (2),

laikydamiesi Sutarties 251 straipsnyje nustatytos tvarkos (3),

kadangi:

PRIĖMĖ ŠIĄ DIREKTYVĄ:

1 straipsnis

Direktyva 76/769/EEB iš dalies keičiama taip:

2 straipsnis

Ne vėliau kaip iki... (14) Komisija iš naujo įvertina Direktyvoje 76/769/EEB su pakeitimais, padarytais šia direktyva, numatytas priemones atsižvelgdama į naują mokslinę informaciją apie medžiagas, aprašytas šios direktyvos priede, bei jų pakaitalus, ir šios priemonės bus atitinkamai pakeistos, jei tai bus pagrįsta.

3 straipsnis

1.   Ne vėliau kaip iki... (15) valstybės narės priima ir paskelbia įstatymus ir kitus teisės aktus, kurie yra būtini, kad būtų laikomasi šios direktyvos. Apie tai jos nedelsdamos praneša Komisijai.

Šias priemones jos taiko nuo (16).

Valstybės narės, priimdamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatų tekstus.

4 straipsnis

Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

5 straipsnis

Ši direktyva skirta valstybėms narėms.

Priimta Briuselyje,

Europos Parlamento vardu

Pirmininkas

...

Tarybos vardu

Pirmininkas

...

----

(1)OL C 116 E, 2000 4 26, p. 14.

(2)OL C 117, 2000 4 26, p. 59.

(3)  2000 m. liepos 6 d. Europos Parlamento nuomonė (OL C 121, 2001 4 24, p. 410), 2005 m. balandžio 4 d. Tarybos bendroji pozicija ir ...... Europos Parlamento pozicija (dar nepaskelbta Oficialiajame leidinyje).

(4)OL L 217, 1998 8 5, p. 35.

(5)OL L 315, 1999 12 9, p. 46. Sprendimas su paskutiniais pakeitimais, padarytais Sprendimu 2004/781/EB (OL L 344, 2004 11 20, p. 35).

(6)OL L 228, 1992 8 11, p. 24. Direktyva, panaikinta Europos Parlamento ir Tarybos direktyva 2001/95/EB (OL L 11, 2002 1 15, p. 4).

(7)OL L 262, 1976 9 27, p. 201. Direktyva su paskutiniais pakeitimais, padarytais Komisijos direktyva 2004/98/EB (OL L 305, 2004 10 1, p. 63).

(8)OL 196, 1967 8 16, p. 1. Direktyva su paskutiniais pakeitimais, padarytais Komisijos direktyva 2004/73/EB (OL L 152, 2004 4 30, p. 1).

(9)OL C 321, 2003 12 31, p. 1.

(10)OL L 84, 1993 4 5, p. 1. Reglamentas su pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).

(11)OL L 183, 1989 6 29, p. 1. Direktyva su pakeitimais, padarytais Reglamentu (EB) Nr. 1882/2003.

(12)OL L 196, 1990 7 26, p. 1. Direktyva, panaikinta Europos Parlamento ir Tarybos direktyva 2004/37/EB (OL L 158, 2004 4 30, p. 50).

(13)OL L 131, 1998 5 5, p. 11.

(14)  Ketveri metai nuo šios direktyvos įsigaliojimo.

(15)  Šeši mėnesiai nuo šios direktyvos įsigaliojimo.

(16)  Dvylika mėnesių nuo šios direktyvos įsigaliojimo.

----

PRIEDAS

Direktyvos 76/769/EEB I priedas papildomas šiais punktais:

----

TARYBOS ARGUMENTŲ PRANEŠIMAS

I.   ĮVADAS

1999 m. lapkričio 24 d. Komisija, remdamasi EB sutarties 95 straipsniu, pateikė Tarybai ir Europos Parlamentui pasiūlymą (1)dvidešimt antrą kartą iš dalies pakeisti Direktyvą 76/769/EEB.

Europos ekonomikos ir socialinių reikalų komitetas pateikė nuomonę (2)2000 m. vasario 15 d.

Europos Parlamentas baigė pirmąjį svarstymą ir pateikė nuomonę (3)2000 m. liepos 6 d.

2005 m. balandžio 4 d. Taryba priėmė bendrąją poziciją, išdėstytą dok. 5467/05.

II.   TIKSLAS

Direktyvos projektas yra susijęs su žaislų ir vaikų priežiūros prekių, kurių sudėtyje yra ftalatų, pardavimu ir naudojimu. Projekto pirminiame variante numatoma uždrausti šešis skirtingus ftalatus žaisluose ir vaikų priežiūros prekėse, kurių sudėtyje yra PCV, skirtose jaunesnio nei trejų metų amžiaus vaikams dėti į burną.

Europos Parlamentas pirmuoju skaitymu priėmė rezoliuciją dėl ftalatų ir žaislų saugos, kurioje siūlomi tam tikri Komisijos pasiūlymo pakeitimai. Pagrindiniai pakeitimai yra šie:

2000 m. gegužės 25 d. Taryba išnagrinėjo bylą, bet nesugebėjo pasiekti susitarimo dėl bendrosios pozicijos.

Tuo tarpu buvo gauti nauji rizikos įvertinimo rezultatai ir pasirodė tikslinga sustiprinti kai kurias pirmines nuostatas, kad jos atitiktų Europos Parlamento išvadas. 2004 m. rugsėjo 24 d. Taryba vieningai pasiekė politinį susitarimą dėl direktyvos, dvidešimt antrą kartą iš dalies keičiančios Direktyvą 76/769/EEB, projekto, išdėstyto dokumento 12469/04 I priede.

III.   BENDROSIOS POZICIJOS, IŠDĖSTYTOS dok. 5467/05, ANALIZĖ

1.   Bendroji dalis

Nors į bendrąją poziciją neįtraukti visi Europos Parlamento pakeitimai, joje ženklinimą etiketėmis pakeitus griežtu draudimu žymiai išplečiama draudimo taikymo sritis ir užtikrinamas teisinis apibrėžtumas aiškiai apibrėžus gaminius, kuriems taikomas draudimas (įtrauktas vaikų priežiūros prekės apibrėžimas, identiškas pateiktajam direktyvoje dėl žaislų (4)).

1, 3, 4, 6 ir 8 pakeitimai buvo priimti iš esmės, tačiau perrašyti.

18, 2, 5, 11, 24, 7, 17/rev., 16 ir 9 laikyti nepriimtinais.

2.   Bendrojoje pozicijoje išdėstyti nauji dalykai, palyginus su Komisijos pasiūlymu

3, 4 ir 7 konstatuojamosiose dalyse buvo padaryti nedideli, daugiausia teisinio pobūdžio redakciniai pakeitimai. Buvo įtrauktos naujos 6 ir 9–15 konstatuojamosios dalys, nurodančios, kad jau yra įsigaliojęs laikinasis draudimas, ir išaiškinančios uždraustinų ftalatų, atsargumo principo ir rizikos įvertinimo procedūrų sąryšį.

1 straipsnio naujoje 1 dalyje buvo pateiktas sąvokos „vaikų priežiūros prekė“ apibrėžimas.

2 straipsnis buvo perrašytas, kad Komisija būtų įpareigota peržiūrėti šias priemones per ketverius metus nuo jų įsigaliojimo.

3 straipsnis buvo perrašytas, kad atitiktų teisės aktų tekstų projektų kūrimo gaires ir kad būtų įtrauktas įpareigojimas valstybėms narėms pranešti Komisijai apie perkėlimo į nacionalinę teisę priemones.

Priede išaiškinta draudimo taikymo sritis, išplečiama uždraudžiant naudoti DEHP, DBP ir BBP visuose žaisluose ir vaikų priežiūros prekėse; DINP, DIDP ir DNOP draudžiami visuose žaisluose ir vaikų priežiūros prekėse, skirtose jaunesniems nei trejų metų vaikams ir kurias vaikai gali įsidėti į burną. Abiem atvejais buvo išaiškinta, kad 0,1 % masės koncentracijos apribojimas taikomas plastifikuotos medžiagos masei tokiu būdu, kad gaminių, kurių sudėtyje esama plastifikuotos medžiagos ir kitų sudedamųjų dalių, atveju visas apribojimas taikomas tik plastifikuotai daliai.

IV.   IŠVADOS

Savo bendrąja pozicija žymiai išplėsdama draudimo taikymo sritį, ženklinimą etiketėmis pakeisdama griežtu draudimu Taryba pageidauja tęsti darbą ta pačia linkme, kaip ir Europos Parlamentas. Taryba mano, kad tai labai padės siekiant patvirtinti nuolatinį draudimą, kuris turėtų būti nuolat peržiūrimas, ir skatinant patvirtinti netgi platesnę draudimo sritį, jei po jo įsigaliojimo atsirastų naujų mokslinių įrodymų.

----

(1)OL C 116 E, 2000 4 26, p. 14.

(2)OL C 117, 2000 4 26, p. 17.

(3)OL C 121, 2001 4 24, p. 410.

(4)  Komisijos sprendimas 1999/815/EB (OL L 315, 1999 12 9, p. 46).

----